CELEX: 62019CA0896
Language: bg
Date: 2021-04-20 00:00:00
Title: Дело C-896/19: Решение на Съда (голям състав) от 20 април 2021 г. (преюдициално запитване от Qorti Ċivili Prim’Awla — Ġurisdizzjoni Kostituzzjonali — Малта) — Repubblika/Il-Prim Ministru (Преюдициално запитване — Член 2 ДЕС — Ценности на Европейския съюз — Правова държава — Член 49 ДЕС — Присъединяване към Съюза — Ненамаляване на равнището на защита на ценностите на Съюза — Ефективна съдебна защита — Член 19 ДЕС — Член 47 от Хартата на основните права на Европейския съюз — Приложно поле — Независимост на съдиите на държава членка — Процедура по назначаване — Правомощие на министър-председателя — Участие на комитет по назначенията в съдебната власт)

14.6.2021   
            
            
               BG
            
            
               Официален вестник на Европейския съюз
            
            
               C 228/7
            
         
      Решение на Съда (голям състав) от 20 април 2021 г. (преюдициално запитване от Qorti Ċivili Prim’Awla — Ġurisdizzjoni Kostituzzjonali — Малта) — Repubblika/Il-Prim Ministru
      (Дело C-896/19) (1)
      
      (Преюдициално запитване - Член 2 ДЕС - Ценности на Европейския съюз - Правова държава - Член 49 ДЕС - Присъединяване към Съюза - Ненамаляване на равнището на защита на ценностите на Съюза - Ефективна съдебна защита - Член 19 ДЕС - Член 47 от Хартата на основните права на Европейския съюз - Приложно поле - Независимост на съдиите на държава членка - Процедура по назначаване - Правомощие на министър-председателя - Участие на комитет по назначенията в съдебната власт)
      (2021/C 228/08)
      Език на производството: малтийски
      
         Запитваща юрисдикция
      
      Prim’Awla tal-Qorti Ċivili — Ġurisdizzjoni Kostituzzjonali
      
         Страни в главното производство
      
      
         Жалбоподател: Repubblika
      
         Ответник: Il-Prim Ministru
      
         при участието на: WY
      
         Диспозитив
      
      
                  1)
               
               
                  Член 19, параграф 1, втора алинея ДЕС трябва да се тълкува в смисъл, че е приложим по дело, по което национална юрисдикция е сезирана с жалба по националното право с искане да се произнесе по съответствието с правото на Съюза на националните разпоредби, уреждащи процедурата по назначаване на съдии в държавата членка на тази юрисдикция. За целите на тълкуването на тази разпоредба трябва надлежно да бъде взет предвид член 47 от Хартата на основните права на Европейския съюз.
               
            
                  2)
               
               
                  Член 19, параграф 1, втора алинея ДЕС трябва да се тълкува в смисъл, че допуска национални разпоредби, които предоставят на министър-председателя на съответната държава членка правомощие за вземане на решения в процеса за назначаване на съдии, като същевременно предвиждат участие в този процес на независим орган, на който е възложено по-специално да оценява кандидатите за съдии и да дава становище на министър-председателя.
               
            
         (1)  ОВ C 77, 9.3.2020 г.